|  |
| --- |
| Επιλεγμένοι πίνακες τοπίων |
| 

|  |
| --- |
| *Άποψη του Κάστρου Βάβελ στην Κρακοβία*, Κάστρο Βάβελ |
| *Άποψη του Κάστρου Βάβελ στην Κρακοβία*, Κάστρο Βάβελ  |

|  |
| --- |
| *Κοιλάδα Ντολίνα Κοστσιελίσκα, Τάτρα*, Εθνικό Μουσείο του Βρότσουαφ |
| *Κοιλάδα Ντολίνα Κοστσιελίσκα, Τάτρα*, Εθνικό Μουσείο του Βρότσουαφ  |

|  |
| --- |
| *Potok górski (Ορεινό ρέμα)*, Μουσείο της Σιλεσίας (Κατοβίτσε) |
| *Potok górski (Ορεινό ρέμα)*, Μουσείο της Σιλεσίας (Κατοβίτσε)  |

|  |
| --- |
| *Τοπίο στο Όιτσουφ*, Εθνικό Μουσείο της Κρακοβίας |
| *Τοπίο στο Όιτσουφ*, Εθνικό Μουσείο της Κρακοβίας  |

 |

Ο **Γιαν Νεπομούτσεν Γκουοβάτσκι** (πολωνικά: Jan Nepomucen Głowacki, 1802 – 28 Ιουλίου 1847) ήταν Πολωνός ρεαλιστής ζωγράφος της ρομαντικής εποχής, ο οποίος θεωρείται ο πιο σημαντικός τοπιογράφος των αρχών του 19ου αιώνα στην υπό τους ξένους διαμελισμούς Πολωνία. Ο Γκουοβάτσκι σπούδασε ζωγραφική στη Σχολή Καλών Τεχνών της Κρακοβίας και αργότερα στις ακαδημίες της Πράγας και της Βιέννης, καθώς και της Ρώμης και του Μονάχου. Επέστρεψε στην Κρακοβία το 1828 και έγινε δάσκαλος ζωγραφικής και σχεδίου. Από το 1842 υπηρέτησε ως καθηγητής στη Σχολή Τοπογραφίας της Σχολής Καλών Τεχνών. Έργα του βρίσκονται στο Εθνικό Μουσείο της Πολωνίας και στα παραρτήματά του. Μερικά από τα έργα του κλάπηκαν από τη Ναζιστική Γερμανία στο Β΄ Παγκόσμιο Πόλεμο και δεν ανακτήθηκαν ποτέ.

Βιογραφία
---------

Ο Γκουοβάτσκι γεννήθηκε στην Κρακοβία, όπου έζησε το μεγαλύτερο μέρος της ζωής του. Πήρε τα πρώτα του μαθήματα τέχνης με τον ζωγράφο Αντόνι Γκιζίνσκι και μεταξύ 1819 και 1825 παρακολούθησε τα εργαστήρια των Γιούζεφ Μπροντόφσκι και Γιούζεφ Πέσκα στη Σχολή Καλών Τεχνών της Κρακοβίας. Συνέχισε τις σπουδές του στην Πράγα και στη συνέχεια στην Ακαδημία Καλών Τεχνών της Βιέννης, υπό τον Φραντς Στάινφελντ μέχρι το 1828. Πήγε στη Ρώμη το 1834-35 και τελείωσε τις σπουδές του στο Μόναχο. Στο εξωτερικό, ονομαζόταν Γιαν Νεπόμουκ Γκλοβάτσκι (Jean Nepomuk Glowacki). Με την επιστροφή του από τη Βιέννη, ο Γκουοβάτσκι έγινε δάσκαλος τέχνης στη γενέτειρά του και επίσης παραγωγικός καλλιτέχνης. Ζωγράφισε κυρίως τοπία και τοπία πόλεων, καθώς και πορτρέτα και θρησκευτικές ή μυθολογικές σκηνές. Επηρεάστηκε από τη βιεννέζικη σχολή του ρεαλισμού, κάτι που φάνηκε ιδιαίτερα στις σπουδές του στην προσωπογραφία. Οι Πολωνοί κριτικοί τέχνης και ιστορικοί τον θεωρούν πατέρα της πολωνικής σχολής ζωγραφικής τοπίου.

Ο Γκουοβάτσκι ήταν ο πρώτος Πολωνός καλλιτέχνης που αφιέρωσε μια ολόκληρη σειρά έργων στα Όρη Τάτρα. Ήταν επίσης ο πρώτος που έκανε μελέτες για τις ελαιογραφίες του σε επίπονες υπαίθριες εκδρομές. Τοπία όπως το «Widok z Poronina» (Θέα από το Πορόνιν, 1836) και «Μόρσκιε Όκο» (1837) λέγεται ότι σηματοδοτεί την αρχή της ρεαλιστικής πολωνικής ζωγραφικής των ορέων. Τα ρομαντικά τοπία της πόλης του στην Κρακοβία και τα περίχωρά της έγιναν πολύ δημοφιλή κατά τη διάρκεια της ζωής του χάρη σε ένα άλμπουμ με 24 εκτυπώσεις που δημοσίευσε το 1836. Ήταν παντρεμένος και είχε έναν υιό, τον Γιούστιν Γιαν Γκουοβάτσκι, που γεννήθηκε το 1838, και μια κόρη, την Εμίλια (περίπου 1840). Πολύ λίγα άλλα είναι γνωστά για την προσωπική του ζωή.

Εικόνες
-------

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Πολωνία
 |

 |

Παραπομπές
----------

1. 1 2  «Jan Nepomucen Głowacki, Kraków 1802 - Kraków 1847». *Spis malarzy* (στα Πολωνικά). Pinakoteka Zascianek.pl. Ανακτήθηκε στις 22 Αυγούστου 2012.
2. ↑  Antoni Nowak, transl. by Matthew Dundon. «Closing statements» (PDF direct download, 100 KB). *The Oldest Images of the Tatras*. Euroregion Tatry EU. Ανακτήθηκε στις 22 Αυγούστου 2012.
3. ↑  «Jan Nepomucen Głowacki». *Malarstwo polskie XIX wieku. Katalog zbiorów Muzeum Narodowego w Krakowie* (στα Πολωνικά). Muzeum Narodowe w Krakowie. 2001. Αρχειοθετήθηκε από το πρωτότυπο στις 11 Μαΐου 2015. Ανακτήθηκε στις 22 Αυγούστου 2012.
4. ↑  Monika Kuhnke. «Lost art: Jan Nepomucen Glowacki (sample)». *Wartime Losses - Polish Painting - Catalogue*. Ανακτήθηκε στις 23 Αυγούστου 2012. Index of known artwork looted in World War II. [*νεκρός σύνδεσμος*]
5. 1 2  Grove Art, Oxford Art Online (2003). «Jan Nepomucen Glowacki short biography». Artfact Auctions. Ανακτήθηκε στις 22 Αυγούστου 2012.
6. 1 2  «Jan Nepomucen Głowacki». *Lista obiektów autora* (στα Πολωνικά και Αγγλικά). Muzeum Narodowe w Krakowie. 2010. Ανακτήθηκε στις 22 Αυγούστου 2012.
7. ↑  Stanisław Eljasz-Radzikowski. «Głowacki Jan Nepomucen». *Pierwszy artysta-malarz polski w Tatrach, Wielka Encyklopedia Tatrzańska*. Zakopianski Portal Internetowy. Ανακτήθηκε στις 22 Αυγούστου 2012.
8. ↑  «Justyn Jan Nepomcen Głowacki». *Wielka Genealogia Minakowskiego* (στα Πολωνικά). Wielcy.pl. 3 Μαΐου 2011. Ανακτήθηκε στις 22 Αυγούστου 2012.